Det første uheld skete lidt i klokken 16.00 på Aalborgvej. En fører på 35 år fra Sulsted kommer så langt over i den modsatte kørebane, at han rammer en bil, der holder tilbage for ubetinget vigepligt ved Bjørnstrupvej. Ifølge politiet i Løgstør kunne noget tyde på, at føreren er faldet i søvn under kørslen. Begge førere blev kørt på skadestuen med lettere knubs, men er udskrevet igen. Kun en lille time senere kommer to unge kvinder galt af sted på Havbrovej. Vidner har fortalt, at de kørte med meget høj fart, og er kørt af vejen. Den ene af kvinderne blev kørt til sygehuset og blev herefter overført til Aalborg Syd. Politiet har ingen meldinger om hendes nuværende tilstand. Føreren af bilen, en 27-årig kvinde fra Aars, fik efterfølgende taget en blodprøve.

Referat:
Tirsdag kom flere bilister galt af sted i Hornum i Vesthimmerland.